ফিরোজ গান্ধী
ফিরোজ গান্ধী (জন্ম ফিরোজ জাহাঙ্গীর গান্ধী ১২ সেপ্টেম্বর ১৯১২ – ৮ সেপ্টেম্বর ১৯৬০) ছিলেন একজন ভারতীয় স্বাধীনতা সংগ্রামী, রাজনীতিবিদ এবং সাংবাদিক। গান্ধী ন্যাশনাল হেরাল্ড এবং নবজীবন পত্রিকা প্রকাশ করেন। তিনি ১৯৫০ থেকে ১৯৫২ সালের মধ্যে প্রাদেশিক সংসদের সদস্য এবং পরে ভারতের সংসদের নিম্নকক্ষ লোকসভার সদস্য হিসেবে দায়িত্ব পালন করেন। গান্ধীর স্ত্রী ইন্দিরা নেহেরু (ভারতের প্রথম প্রধানমন্ত্রী জওহরলাল নেহরুর কন্যা), এবং তাদের বড় ছেলে রাজীব গান্ধী উভয়েই ভারতের প্রধানমন্ত্রী ছিলেন।